**Costa Concordia** oli Costa Crocieren omistama vuonna 2006 valmistunut risteilyalus, joka risteili Välimerellä, Atlantilla ja Etelä-Amerikassa. Laivan sisaraluksia ovat *Costa Serena*, *Costa Pacifica*, *Costa Favolosa*, *Costa Fascinosa* ja *Carnival Splendor*. Ennen vuoden 2012 onnettomuutta Costa Concordia tunnettiin suurimpana italialaisena risteilyaluksena. Laivassa oli muun muassa neljä uima-allasta, elokuvateatteri, kasino, tenniskenttiä ja 13 baaria.

Miehistö
--------

Aluksen normaalimiehistöön kuului 1 090 henkeä, mutta suurimmalla osalla miehistöstä ei ollut varsinaisia merimieskoulutusta, vaan se oli palkattu huolehtimaan matkustajien viihtyvyydestä, kuten huolehtimaan laivan ravintoloista, baareista, uima-altaista, teattereista ja kasinoista sekä puhtaanapidosta. Tätä osaa miehistöstä oli verrattu maalla sijaitsevan hotellin henkilökuntaan. Suuri osa tästä miehistöstä ei osannut puhua italiaa ja englantiakin vain vähän.

Onnettomuudet
-------------

### Törmäys laituriin 2008

Laiva törmäsi laituriin 22. marraskuuta 2008 Palermossa, mutta henkilövahingoilta vältyttiin.

### Karilleajo 2012

*Pääartikkeli: Costa Concordian karilleajo*
Laiva ajoi karille 13. tammikuuta 2012 Toscanan rannikolla lähellä Giglion saarta ja kääntyi kyljelleen. Vuoden 2013 tietojen mukaan 32 ihmistä menehtyi. Alus oli karille ajettaessa väärässä kurssissa, koska aluksen kapteeni halusi tervehtiä saarta epävirallisen käytännön mukaisesti. Italiassa vaarallisesta lähestymistervehdyksestä käytetään nimitystä *inchino*, ’niiaus’, ’kumarrus’. Aluksen päällikkö Francesco Schettino ojensi vastuun onnettomuudesta varustamolle, joka oli hänen mukaansa määrännyt hänen suorittamaan *inchinon*. Vuonna 2015 oikeus tuomitsi Schettinon 16 vuoden vankeuteen kuolemantuottamuksesta, haaksirikon aiheuttamisesta sekä matkustajien heitteillejätöstä. 

Onnettomuudesta on tehty vuonna 2022 julkaistu dokumenttielokuva *Costa Concordia: The Chronicle of a Disaster*.

*Costa Concordia* puoliksi uponneena.

Nosto
-----

Laivan jättämistä paikalleen harkittiin, sillä nosto-operaatio on kallis.

Ennen laivan nostoa aluksesta poistettiin poltto- ja voiteluaineet. Urakan hoitivat tanskalainen Smit Internationale ja italialainen Neri SpA. 

*Costa Concordia* nostettiin ensin kokonaisena kellumaan ja hinattiin sitten romuttamolle. Nosto-operaation hoitivat amerikkalainen Titan Salvage ja italialainen Micoperi. Aluksi noston arveltiin olevan valmis keväällä 2013, mutta tammikuussa 2013 työn ennustettiin olevan valmis "kesän loppuun mennessä".  Alus saatiin käännettyä pystyasentoon 17. syyskuuta 2013.
Nostaminen kellumaan ja siirto romutettavaksi siirtyi kesään 2014. Heinäkuun lopulla 2014 hylky hinattiin Genovaan, missä se romutettiin. Romutustelakalla laivan kahdeksannen kannen hytistä kalusteromun alta löytyi 3. marraskuuta 2014 laivalla työssä olleen intialaisen tarjoilijan Russel Rebellon jäänteet. Hän oli onnettomuuden viimeinen kateissa ollut uhri.

Lähteet
-------

1. ↑  Laiva soittotunnus, IMO, MMSI, viimeisin sijainti vastaanotettu ja kuvat
2. ↑  Laiva soittotunnus, IMO, MMSI, viimeisin sijainti vastaanotettu ja kuvat
3. 1 2  Fakta om fartyg *faktaomfartyg.se*.  Arkistoitu 2.8.2012. Viitattu 3.8.2013.  (ruotsiksi)
4. ↑  Muistatko traagisen Costa Concordian? Tältä aavemainen hylky näyttää sisältä *Rantapallo*. Viitattu 20.1.2023.
5. ↑  Entertainers outnumbered sailors on doomed liner *Reuters*.  Arkistoitu 18.1.2012. Viitattu 19.1.2012.
6. ↑  ANSA - Palermo: Concordia urto' banchina 4 anni fa *ansa.it*. Viitattu 14.1.2012.
7. 1 2  Riku Jokinen, Ennennäkömätön nostoyritys. Helsingin Sanomat 27 1.2012 s. B 4
8. ↑  Costa Concordian kapteenille 16 vuoden vankeusrangaistus HS.  Arkistoitu 8.5.2016. Viitattu 02.05.2016.
9. ↑  Vararri, Chiara: Fuel Removal Underway on Costa Shipwreck, Civil Protection Says *Bloomberg.com*.  13.2.2012. Bloomberg. Viitattu 28. helmikuuta 2012. (englanniksi)
10. ↑   Costa Concordian nostaminen kestää liki vuoden päivät *Kaleva.fi*.  19.5.2012. Kaleva Oy. Viitattu 28. helmikuuta 2012.
11. ↑  Salvaging the Costa Concordia *BBC News*.  1.12.2014. BBC.  (englanniksi)
12. ↑  The Parbuckling Project (Internet Archivessa, tallennettu 31.8.2014) *Concordia wreck removal project informative website*.  17.9.2013. The Parbuckling Project.  Arkistoitu 31.8.2014.  (englanniksi)
13. ↑  Costa Concordian viimeinen matka etenee – Giglion saarella haikea tunnelma  26.7.2014. Mtv3. Viitattu 26.7.2014.
14. ↑  Costa Concordian hylky saapui Genovan satamaan *Sk24.fi*.  27.7.2014. Alma Media. Viitattu 23.10.2015. [vanhentunut linkki]
15. ↑  Myllyniemi, Timo: Costa Concordian romuttajat tekivät karmean löydön hylystä *Iltasanomat.fi*.  3.11.2014. Sanoma Media Finland.  Arkistoitu 7.11.2014. Viitattu 23.10.2015.
16. ↑  Gayle, Damien: [ Final victim of the Concordia is found: Body believed to be Indian ship waiter is discovered trapped in the wrecked liner nearly three years after 32 people died on board 

Read more:  
Follow us: @MailOnline on Twitter] *Mail Online*.  3.11.2014. Associated Newspapers Ltd.. Viitattu 23.10.2015. (englanniksi)

Aiheesta muualla
----------------

* Reitti ja kamera